वालपय

वालपय (Valpoi) भारत के गोवा राज्य के उत्तर गोवा ज़िले की सतारी तालुका में स्थित एक नगर है। यह सतारी तालुका का मुख्यालय भी है। पश्चिमी घाट इस कस्बे के पूर्व में स्थित है।

जनसांख्यिकी
भारत की 2011 की जनगणना के अनुसार, वालपय की जनसंख्या 8,532 है। कुल जनसंख्या में पुरुष 51%, और महिलाएँ 49% हैं। यहाँ की औसत साक्षरता दर 78% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 83% और महिला साक्षरता दर 72% है। 10% लोग 0-6 वर्ष आयुवर्ग के हैं।

परिवहन
इस कस्बे में सार्वजनिक परिवहन के रूप में निजी और सरकारी बसें उपलब्ध हैं। बस सेवाएँ अच्छी होने के कारण गोवा के किसी भी भाग में बहुत कम परेशानियों के साथ पहुँचा जा सकता है। यहाँ का निकटतम रेलवे स्टेशन थिविम में है जो वालपय से बस द्वारा अधिकतम 45 मिनट की दूरी पर स्थित है। इस स्टेशन से मुम्बई और दक्षिण भारत के लिए रेलगाड़ी पकड़ी जा सकती है।

इन्हें भी देखें 
 सतारी
 उत्तर गोवा ज़िला

सन्दर्भ 

उत्तर गोवा ज़िला
गोवा के नगर
उत्तर गोवा ज़िले के नगर